Павел Ягоравіч Марозаў

**Павел Ягоравіч Марозаў** (, ) — беларускі грамадскі дзеяч.

## Адукацыя 
Скончыў БДЭУ па спецыяльнасці «банкаўская справа» (2000), аспірантуру БДЭУ па спецыяльнасці «фінансы і крэдыт» (2004), магістратуру ЕГУ па спецыяльнасці «паліталогія» (2004).

## Дзейнасць 
З 1998 года актыўна займаецца грамадскай дзейнасцю ў рамках беларускага аддзялення Міжнароднай Добраахвотніцкай Службы (SCI), з 2000 па 2003 год быў членам Камітэта фінансавых дараднікаў дадзенай арганізацыі. Пасля заканчэння вучобы працаваў у «Прыорбанку», пасля займаўся ІТ бізнесам і рэалізацыяй праекту «Узмацненне магчымасцей беларускага экалагічнага руху».

У 2004 годзе заснаваў супольнасць «Трэці Шлях». Аўтар канцэпцыі «Пакаленне Адраджэння». Стварэнне сатырычнай анімацыі «Мультклуб» аб разуменні беларускай рэчаіснасці, дзе фігуравалі персанажы, падобныя да Аляксандра Лукашэнкі і яго набліжаных, паслужыла падставай да пераследу ўладамі. У 2005 годзе быў абвінавачаны па артыкуле № 367 Крымінальнага кодэксу Рэспублікі Беларусь «Паклёп у дачыненні да Прэзідэнта Беларусі» (пазбегнуў арышту). У 2006 годзе ўдзельнічаў у прэзідэнцкіх выбарах у складзе каманды Аляксандра Казуліна. З 2006 года знаходзіцца ў эміграцыі ў Эстоніі.

У 2006 годзе заснаваў і ўзначаліў грамадcкую арганізацыю «Новы Шлях для Беларусі», якая займаецца праектамі з удзелам новага пакалення беларускай дыяспары Еўропы і ЗША, а таксама актывістаў з Беларусі і падтрымкай беларускай культуры. У 2008 выступіў ініцыятарам стварэння Кангрэса новай беларускай дыяспары Еўропы і ЗША. З 2008 член Рады БНР (Урада БНР у выгнанні). Займаецца культурнымі, інфармацыйнымі і моладзевымі праектамі, аб'яднаннем новага пакалення беларусаў дыяспары і актыўных грамадзянскіх актывістаў у Беларусі. Разам з калегамі стварыў канцэпцыю шырокага Беларускага міжнароднага руху. У 2009 на Жэнеўскім Саміце разам з калегамі-дысідэнтамі з Ірана, Бірмы, Венесуэлы, Кубы, Зімбабвэ, Егіпта заснаваў сетку ўзаемадзеяння і кааперацыі паміж дысідэнтамі ў гэтых краінах.

Аўтар канцэпцый і рэалізатар больш за 50 розных праектаў у галіне грамадскага актывізму, інфармацыі і культуры.

Выступае з лекцыямі на тэму сітуацыі ў Беларусі — Дактаральны каледж Еўропы (Страсбург), Еўракаледж Тартускага ўніверсітэта (Тарту), Нямецкі фонд Маршала (Вашынгтон), фонд Херытадж (Вашынгтон), Карнегі цэнтр (Масква), Жэнеўскі кангрэс цэнтр (Жэнева) і інш. Выпускнік праграмы «Інстытут Лідарства» ПАКТ (ЗША), Флэтчэр Скул (ЗША), праграмы нямецкага ўрада па падрыхтоўцы кансультантаў для некамерцыйнага сектара Беларусі, Амстэрдамска-Маастрыхскага летняга ўніверсітэта.

## Спасылкі 
* «Трэці Шлях» http://3dway.org/ 
* Павел Марозаў: «Беларускія ўлады чамусьці вырашылі, што мне 	шкодна займацца грамадскай дзейнасцю, знаходзячыся ў Мінску» http://www.euramost.org/?artc=10421
* Член Рады БНР: камуністычныя рэпрэсіі закранулі больш за палову беларусаў http://naviny.by/rubrics/politic/2009/05/18/ic_news_112_311371/ 
* Беларускія ўлады разлічваюць на патэнцыял дыяспары http://www.dw-world.de/dw/article/0,,4502063,00.html
* КДБ Беларусі «ваюе» са стваральнікамі мульцяшнага Лукашэнкі http://korrespondent.net/strange/128455
* АБСЕ НЕЗАДАВОЛЕНАЯ пераследам аўтараў мультыкаў аб Лукашэнку 	http://www.grani.ru/Society/Media/Freepress/m.93806.html 
* Беларускія мультыплікатары зганьбавалі Лукашэнку http://www.compromat.ru/page_17255.htm
* У Францыі прайшоў II Кангрэс новай беларускай дыяспары http://naviny.by/rubrics/politic/2009/04/30/ic_news_112_310444/ 
* У Вашынгтоне праходзіць беларуская выстаўка «Мастацтва супраць дыктатуры» http://naviny.by/rubrics/culture/2009/02/16/ic_news_117_306428/ 

Катэгорыя:Імігравалі ў Эстонію з Беларусі